Λάμπρος Παπακώστας

Ο Λάμπρος Παπακώστας (Καρδίτσα, 20 Οκτωβρίου 1969) είναι Έλληνας πρώην αθλητής του άλματος εις ύψος, που διακρίθηκε σε εθνικό και διεθνές επίπεδο.


 Βιογραφικά στοιχεία 
Γεννήθηκε στην Καρδίτσα. Γονείς του είναι ο Ευάγγελος Παπακώστας και μητέρα του η Σοφία Οικονόμου και η καταγωγή του είναι από το Αγναντερό Καρδίτσας.

Η μεγαλύτερη διάκριση στην καριέρα του ήταν η κατάκτηση του αργυρού μεταλλίου στο Παγκόσμιο Πρωτάθλημα κλειστού στίβου το 1995 στη Βαρκελώνη και του αργυρού δύο χρόνια αργότερα, στο Παλέ ντε Μπερσί του Παρισιού.

Είναι κάτοχος του πανελληνίου ρεκόρ στον ανοικτό και τον κλειστό στίβο, με επιδόσεις 2,36 μ. και 2,35 μ. αντίστοιχα. 

Οι πρώτοι Ολυμπιακοί Αγώνες που συμμετείχε ήταν οι Ολυμπιακοί του 1992 στη Βαρκελώνη, όπου ήταν ο σημαιοφόρος της ελληνικής ομάδας, ως επιβράβευση της πρόσφατης επίτευξης του πανελληνίου ρεκόρ των 2,36 μ., που αποτελούσε και την κορυφαία επίδοση στον κόσμο. Ένας τραυματισμός στο μετατάρσιο, όμως, πριν τους αγώνες και μια υποτροπή στον προσαγωγό με μια θλάση, δεν του επέτρεψαν να ανταπεξέλθει στις αγωνιστικές απαιτήσεις, με αποτελέσμα τον πρόωρο αποκλεισμό του από τον τελικό με άλμα 2,20 μ. στον προκριματικό γύρο. 

Στους Ολυμπιακούς Αγώνες του 1996 της Ατλάντα κατάφερε με άλμα 2,28 μ. στον προκριματικό γύρο να προκριθεί στον τελικό της της 28ης Ιουλίου, στον οποίο με άλμα 2,32 μ. αναδείχθηκε 6ος ολυμπιονίκης. Στους Ολυμπιακούς Αγώνες του 2000 στο Σίδνεϊ προκρίθηκε έχοντας καλύτερη επίδοση της χρονιάς 2,34 μ. από το Πανελλήνιο Πρωτάθλημα Στίβου, αλλά στάθηκε άτυχος, καθώς μια γαστρεντερίτιδα του στέρησε τη συμμετοχή από τα προκριματικά του αγωνίσματος. Στους Ολυμπιακούς Αγώνες της Αθήνας το 2004 δεν μπόρεσε να συμμετάσχει λόγω ενός πολύχρονου τραυματισμού στη μέση που τον ταλαιπωρούσε από το 2000.

Ένας τραυματισμός στη μέση μετά τους Ολυμπιακούς Αγώνες του Σίδνεϊ το 2000, έβαλε ουσιαστικά τέλος στην αθλητική καριέρα του, καθώς δεν μπόρεσε κατόπιν να πετύχει υψηλές επιδόσεις.

Η κόρη του, Σάντυ Παπακώστα, είναι επίσης αθλήτρια του ύψους με διακρίσεις και συμμετοχές με την εθνική ομάδα.

 Διοικητικές θέσεις 
'Εχει διατελέσει γενικός γραμματέας (2000) και αντιπρόεδρος (2006-2008) του Συλλόγου Ελλήνων Ολυμπιονικών. Εκλέχθηκε Β΄ αντιπρόεδρος της Βαλκανικής Ένωσης Κλασικού Αθλητισμού (ABAF), στις αρχαιρεσίες που έγιναν στις 22 Απριλίου 2023 στο Βελιγράδι.

 Παγκόσμιες διοργανώσεις  
Εκπροσωπώντας την 1988Παγκόσμιο Πρωτάθλημα Παίδων Σάντμπουρυ, Οντάριο, Καναδάς 2ος Άλμα εις ύψος 1989Ευρωπαϊκό Πρωτάθλημα Κλειστού Χάγη, Ολλανδία 12ος Άλμα εις ύψος 1994Ευρωπαϊκό Πρωτάθλημα Κλειστού Στίβου Παρίσι, Γαλλία 9ος Άλμα εις ύψοςΕυρωπαϊκό Πρωτάθλημα Στίβου Ελσίνκι, Φινλανδία 8ος Άλμα εις ύψος 1995Παγκόσμιο Πρωτάθλημα Κλειστού Στίβου Βαρκελώνη, Ισπανία 2ος Άλμα εις ύψος 1996Ολυμπιακοί Αγώνες Ατλάντα, Ηνωμένες Πολιτείες 6ος Άλμα εις ύψος1997Παγκόσμιο Πρωτάθλημα Κλειστού Στίβου Παρίσι, Γαλλία 2ος Άλμα εις ύψος Παγκόσμιο Πρωτάθλημα Στίβου Αθήνα, Ελλάδα 6ος Άλμα εις ύψος1998Παγκόσμιο Πρωτάθλημα Κλειστού Στίβου Βαλένθια, Ισπανία 5ος Άλμα εις ύψος 

 Παραπομπές

 Εξωτερικοί σύνδεσμοι 
  Προφίλ του αθλητή στην ιστοσελίδα της IAAF, Lambros Papakostas
 Βίντεο - Αφιέρωμα της ΕΑΣ ΣΕΓΑΣ Θεσσαλίας στον Ολυμπιονίκη Λάμπρο Παπακώστα

Κατηγορία:Έλληνες αθλητές του άλματος εις ύψος
Κατηγορία:Αθλητές στίβου Άρη
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1991
Κατηγορία:Αθλητές του στίβου στη Θερινή Πανεπιστημιάδα 1989
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου